

R E P U B L I K A H R V A T S K A

URED DRŽAVNE UPRAVE U

SPLITSKO-DALMATINSKOJ ŽUPANIJI

Služba za društvene djelatnosti

Odjel za prosvjetu, kulturu, informiranje,

šport i tehničku kulturu

KLASA: Sl/ 2016.

UR.BROJ: Sl/ 2016.

Split, 25. 4. 2016. godine

***Osnovnim i srednjim školama Splitsko-dalmatinske županije***

*n/p ravnateljima*

Predmet: Projekt *Kamo poslije osnovne škole?* 2016. godine - obavijest i zahvala

Poštovani,

kao što vam je poznato ovaj Ured je od 2001. godine pokrenuo intenzivnu suradnju brojnih dionika važnih u području profesionalnog informiranja i orijentacije. U to vrijeme propisi su izrijekom predviđali naše sudjelovanje i praćenje stanja u području preventivnih programa. Između ostalih, profesionalno informiranje te ukazivanje na važnost odgovarajućeg izbora zanimanja za svakog učenika i njegovu budućnost bila je prioritet. S druge strane smo spoznaje i podatke o učincima upisa redovito upućivali u resorno ministarstvo, temeljem naše zakonske obveze da ukazujemo na sve prednosti, nedostatke i ograničenja u tom području, kao i šanse ukoliko dođe do odgovarajućih promjena.

U tom radu, kao i svim ostalim aktivnostima Ureda na području SDŽ, stavljali smo naglasak na izgradnji partnerstva, svjesni da nema pravih učinaka dokle za to zadužene stručne, znanstvene i druge partnerske organizacije ne odrade zajedno, svaka u skladu sa svojim specifičnim ovlastima i stručnostima, svoj dio posla. Ovaj pristup jest istodobno jedini koji ima šansi polučiti uspjeh budući da odgoj i obrazovanje nalažu široki, interdisciplinarni i integrirani pristup.

Sva spomenuta nastojanja, koja smo primjenjivali i primjenjujemo u cjelovitom području javne politike odgoja i obrazovanja, u skladu s našim ovlastima, u ovdje predmetnom području upisa u srednju školu preveli smo u već tradicionalni projekt poznat pod nazivom *Kamo poslije osnovne škole u SDŽ?*. Isti je podrazumijevao tri dijela:

- tiskanje istoimene knjižice ( u prilogu: izdanje 2015./16.)

- organizacija *Tjedna predstavljanja srednjih škola* u SDŽ - uz polusatnu mogućnost informiranja učenika i roditelja OŠ ( u prilogu: plakat 2015.)

- organizacija "S*motra srednjih škola SDŽ*" - cjelodnevno predstavljanje sajamskog tipa

Izmjenom načina upis (elektronskim putem uz isključivanje Ureda kao državne službe koja prati stanje u obrazovanju i daje sugestije na način i rezultate upisa) došlo je do bitnih ograničavajućih promjena u djelovanju Ureda u odnosu na prijašnje pozicije.

S druge strane došlo je do najave da će Splitsko-dalmatinska županija, koja je dosad financirala tiskanje *Kamo poslije OŠ u SDŽ?,* preuzeti uređivanje i tiskanje novog vida upisne Knjižice na čemu smo izrazito zahvalni i što svesrdno podržavamo.

Ovim obraćanjem želimo zahvaliti svima vama na dosadašnjoj podršci i suradnji i još jedanput se založiti za uspostavu što bolje komunikacije između brojnih uključenih dionika što je razvidno već samim nabrajanjem vas kojima sa zahvalnošću i poštovanjem upućujemo ovaj dopis.

Što se tiče preostala dva događaja iz cjelovitog spomenutog projekta, za eventualnu organizaciju *Tjedna predstavljanja škola*, još ove godine smo spremni pomoći da se isti dogodi u prostoru CISOK-a, između 16. i 21. svibnja što nam je ljubazno omogućio Hrvatski zavod za zapošljavanje i djelatnici CISOK-a. Srednje škole koje bi se htjele predstaviti, po modelu prošle godine, mogu se obratiti Uredu na broj 300 192 ili mail: prosvjeta@udu-sdz.hr zaključno s 3. svibnja.

Glede *Smotre SŠ u SDŽ* zahvaljujemo svim ravnateljima koji su dosad sudjelovali i podržavali organizaciju ove fešte srednjeg školstva. Uz to ide naša zamolba da istu, ako ne ove onda slijedeće godine preuzmu udruge ravnatelja, po mogućnosti OŠ i SŠ.

Zahvaljujući svima na razumijevanju te dosadašnjoj i budućoj suradnji, srdačno pozdravljamo, stavljajući naše iskustvo na raspolaganje budućim organizatorima.

S poštovanjem,

VODITELJICA ODJELA

dr.sc. Nansi Ivanišević

Dostaviti:

1. Ministarstvo znanosti, obrazovanja i sporta - Uprava za osnovno i srednje obrazovanje, n/p Momir Karin, pomoćnik ministra

2. Agencija za odgoj o obrazovanje, Podružnica Split, n/p Vlade Matas, predstojnik

3. Ispostave Ureda državne uprave u Splitsko-dalmatinskoj županiji - zaduženima za prosvjetu

4. Splitsko-dalmatinska županija, Upravni odjel za društvene djelatnosti, n/p Tomislav Đonlić, pročelnik

5. Grad Split, Služba za obrazovanje i znanost, n/p Ines Ganza, pročelnicaUreda  
6. Grad Makarska, Odjel za društvene djelatnosti, n/p Dražen Kuzmanić, v.d. pročelnika  
7. Hrvatski zavod za zapošljavanje, n/p predstojnica Žana Gusić

8. Hrvatski zavod za javno zdravstvo, ravnatelj

9. Nastavni zavod za javno zdravstvo Splitsko-dalmatinske županije, n/p Jasna Ninčević

10. Obrtnička komora Splitsko-dalmatinske županije, n/p Elida Marković

11. Uredništvo *Kamo poslije OŠ u SDŽ 2015./16.?*

12. Škola za dizajn, grafiku i održivu gradnju, n/p Marko Dragun